title: غتيال ديال شينزو أبي
text: ف 8 يوليوز 2022، شينزو أبي، رئيس لوزارا لفايت د جّاپون، ؤ عضو ف لبرلمان، تعرض ل عملية غتيال فاش كان كيخطب حدا لݣار د تّران د ياماطو سايداجي ف مدينة نارا ف غرب جّاپون. معا جوايه سّاعة 11:30 ب تّوقيت د جّاپون (ݣرينيتش+9)، ف خطبة ديال لحملة نّتيخابية ديال لحيزب لّيبيرالي دّيموقراطي، تيرا عسكري جاپوني سابق على أبي من لّور ب كابوس مصاوب ب ليد. شينزو أبي تّنقل فيساع ف هيليكوپطير طبية ل سبيطار نارا لجامعي، ؤ معا 5:03 د لعشية تّعلن على لوفاة ديالو.